AIŠKINAMASIS RAŠTAS

Dėl pritarimo projektui „Molėtų rajono dienos užimtumo centro asmenims, turintiems intelekto ir / ar psichikos negalią, kūrimas“ ir įsipareigojimo skirti finansavimą

1. **Parengto tarybos sprendimo projekto tikslai ir uždaviniai:**

Projektas rengiamas pagal 2022–2030 m. Utenos regiono plėtros planą ir Pažangos priemonės Nr. 09-003-02-02-11 (RE) „Sumažinti pažeidžiamų visuomenės grupių gerovės teritorinius skirtumus“ finansavimo gaires (toliau – Gairės) ir kvietimą teikti projektų įgyvendinimo planus „Paslaugų, reikalingų institucinės globos pertvarkai įgyvendinti, infrastruktūros modernizavimas ir plėtra Utenos regione I“ Nr. 29-404-P. Projekto finansavimo šaltiniai: Europos regioninės plėtros fondo lėšos ir savivaldybės biudžeto lėšos.

**Sprendimo tikslas – įvykdyti projekto išankstines sąlygas, būtinas projekto įgyvendinimui ir sukurtų paslaugų tęstinumo užtikrinimui. Sprendimu patvirtinamas Molėtų rajono savivaldybės administracijos ketinimas įgyvendinti projektą, skyrus finansavimą ir įsipareigojama užtikrinti projektu įkurtos veiklos vykdymo finansavimą** **5 metus po projekto įgyvendinimo pabaigos**.

Šiuo projektu sprendžiama pagrindinė Utenos regiono plėtros plane nustatyta socialinės ir sveikatos priežiūros srities problema – nepakankama socialinių ir sveikatos priežiūros paslaugų kokybė ir prieinamumas. Nepakankamas socialinių paslaugų prieinamumas asmenims, turintiems psichikos ir (ar) intelekto negalią ir dienos užimtumo paslaugų poreikis buvo nustatytas, rengiant perėjimo nuo institucinės globos prie šeimoje ir bendruomenėje teikiamų paslaugų Utenos regiono žemėlapį. Molėtų rajono savivaldybė spęsdama asmenų, turinčių psichikos ir (ar) intelekto negalią, užimtumo problemą rajone rengia paraišką ir planuoja įgyvendinti projektą, kurio metu bus įkurtas šiems asmenims dienos užimtumo centras.

Projekto tikslinė grupė - asmenys, turintys intelekto ir (ar) psichikos negalią. Siektina planuojamo rodiklio „Asmenų, turinčių intelekto ir (ar) psichikos negalią, gavusių paslaugas naujoje ar modernizuotoje infrastruktūroje skaičius per metus“ reikšmė – 20 asmenų.

Projekto metu planuojama sutvarkyti bei pritaikyti jau turimas ir nenaudojamas patalpas adresu Smilgų g. 4, Molėtai. Patalpos yra pastate, kuriame taip pat yra įsikūręs Molėtų socialinės paramos centras. Planuojama, kad dienos užimtumo centras įsikurs 3 atskirose 150 kv. m. ploto patalpose. Patalpoje pirmame aukšte (80 kv. m.) bus įrengta pertvara padalinanti pirmo aukšto patalpas į dvi atskiras. Šiose patalpose planuojama centro lankytojams įrengti sveikatinimo ir poilsio zoną. Bus įsigyta ir įrengta įvairi įranga ir baldai. Antro aukšto vienoje iš patalpų numatoma atnaujinti esamos virtuvės patalpas, įsigyjant baldus ir įrangą. Jose bus teikiamos paslaugos, reikalingos kasdieninio gyvenimo įgūdžių (susijusių su maisto ruošimu, namų ruošos darbų atlikimu), tradicinių švenčių šventimo, maitinimo organizavimo bei kitų paslaugų ugdymui bei palaikymui. Įrengtose antrose antro aukšto patalpose planuojama teikti informavimo, konsultavimo, pagalbos kasdienio gyvenimo ugdymo ir palaikymo paslaugas. Patalpose bus įrengtas nuožulnus keltuvas, taip užtikrinant asmenų galimybes laisvai patekti į dienos užimtumo centro antrame aukšte įrengtas patalpas bei sutvarkyta ir pritaikyta neįgaliesiems infrastruktūra prie įėjimo į patalpas (šaligatvio, panduso ir turėklų įrengimas). Taip pat numatyta įsigyti 8+1 vietų netaršią transportą priemonę, pritaikytą neįgaliesiems vežti. Transporto priemonę planuojama naudoti lankytojų poreikiams dalyvauti bendruomeniniame gyvenime tenkinti: vykti į renginius, koncertus, edukacijas – taip mezgant socialinius ryšius bei gerinant centro lankytojų įsitraukimą į vietos bendruomenę.

Pagal Gairėse nurodytas finansavimo sąlygas, didžiausia galima šio projekto iš ES fondų lėšų finansuojamoji dalis yra 85 proc. visų tinkamų finansuoti projekto išlaidų. Pareiškėjas privalo prisidėti prie projekto finansavimo ne mažiau nei 15 proc. visų tinkamų finansuoti projekto išlaidų, įskaitant ir netinkamoms finansuoti išlaidoms apmokėti bei įsipareigoti tęsti veiklas 5 metus po projekto įgyvendinimo, užtikrinant veiklų vykdymo finansavimą.

Projekto įgyvendinimo planas turi būti pateiktas iki 2023 m. gruodžio 29 d. 17 val. Planuojama projekto įgyvendinimo pradžia 2024 m. I ketvirtis. Planuojama projekto įgyvendinimo pabaiga 2025 m. III ketvirtis.

1. **Siūlomos teisinio reguliavimo nuostatos:**

Teisinio reguliavimo nuostatos nenustatomos.

1. **Laukiami rezultatai:**

Atnaujintos ir pritaikytos nenaudojamos patalpos, esančios adresu Smilgų g. 4 Molėtai, kuriose bus įkurtas dienos užimtumo centras asmenims, turintiems intelekto ir / ar psichikos negalią.

1. **Lėšų poreikis ir jų šaltiniai:**

Planuojama bendra projekto preliminari vertė – 189 321,72 Eur, iš jų ES fondų investicijų lėšos – 160 923,46 Eur, pareiškėjo lėšų dalis – 28 398,26 Eur.

**5. Kiti sprendimui priimti reikalingi pagrindimai, skaičiavimai ar paaiškinimai.**